Ինչևէ, Երևանի էկոլոգիապես մաքուր տրանսպորտային միջոց համարվող միակ ճոպանուղին այլևս պատմություն է դարձել, իսկ նրա կայանների ջարդուխուրդ արված կառույցները մեր մանկության հին ու գեղեցիկ Երևանից մնացած հուշերի են վերածվել… Մոտ տասը տարի հետո ուսումնական հաստատություններին մոտ գտնվող Ճոպանուղու հակահիգիենիկ պայմաններում հայտնված կենտրոնական կայանն անգամ չի մաքրվում, իսկ մեզ մնում է միայն գուշակել, կպահպանվի՞ արդյոք կառույցը թեկուզ որպես հուշարձան, թե՞ այնուամենայնիվ, կվերածվի իր սեփականատիրոջ համար շահույթ ապահովող հերթական առևտրի կենտրոնի կամ սրճարանի…